alexandrainst/scandi-wiki huggingface dataset:
Plan International Norge

Plan International Norge eller Plan Norge er en norsk stiftelse som driver bistandsarbeid, og er del av Plan International som opererer i 22 giverland og i 51 utviklingsland. Organisasjonen Plan International ble grunnlagt i Spania i 1937 av den britiske journalisten John Langdon-Davies, i samarbeid med Eric Muggeridge.

Organisasjonen er tildelt TV-aksjonen for 2021, med tittelen «Barn, ikke brud». Inntektene fra TV-aksjonen skal gå til bekjempelse av barneekteskap i Mali, Niger, Malawi, Bangladesh og Nepal.

Organisasjonen 
Plan International ble etablert i Norge i 1996. Plan har fadderskap som basis for sitt innsamlings- og kommunikasjonsarbeid. Per 2020 har mer enn 130 000 fadderbarn en Planfadder fra Norge. Plans målsetning er at alle barn skal få realisert sine muligheter og at barns rettigheter og verdighet blir respektert i tråd med FNs barnekonvensjon og menneskerettighetene. Der barn ikke har det bra, har ofte jenter det verst. Derfor har Plan et særlig fokus på jenter. Plan er religiøst uavhengig og partipolitisk nøytral. Organisasjonen har som mål at de innsamlede midlene fordeles i forholdet 80-20, som vil si at 80 prosent går til utviklingsformål, mens 20 prosent anvendes til innsamling og administrasjon. 

Plan gir årlig ut rapporten Because I am a girl som handler om situasjonen for verdens jenter, og organisasjonen setter spesielt fokus på jenter i forbindelse med rapportlansering, markeringen av den internasjonale jentedagen 11. oktober og utdeling av Jenteprisen.  

Generalsekretær 
 Kari Helene Partapuoli (2018- nåværende)
 Kjell Erik Øie (2015-2018) 
 Olaf Thommessen. (2013 til 2015)
 Helen Bjørnøy (2008 til 2013)
 Sandro Parmeggiani (1997 til 2008)

Plan Internationals historie 
Plan International ble etablert i 1937, i Spania. Den britiske krigssreporteren John Langdon-Davies var utenrikskorrespondent under den spanske borgerkrigen, mens Eric Muggeridge jobbet for flyktninger i Spania. Sammen etablerte de Plan. Bakgrunnen var at Langdon-Davies fikk ideen om å etablere et forhold mellom giver og mottaker – en modell som setter barn i sentrum og hvor barn er kjernen i alt Plan gjør. Plans opprinnelige mål var å gi mat, husly og utdanning til spanske barn under den spanske borgerkrigen. Under den andre verdenskrig ble Plan kjent som organisasjonen Foster Parents Plan for War Children, og jobbet i Storbritannia med å hjelpe barn i Europa som hadde mistet sine nære. 

Etter krigen ekspanderte Plan til flere land i Europa og Kina. På 1960-tallet utvidet Plan til flere land i Asia og Latin-Amerika og på 70-tallet til Afrika. Den amerikanske førstedamen Jacqueline Kennedy var ambassadør for Plans 25-årsjubileum i 1962.

Plans virksomhet i Sri Lanka ble i 2021 omtalt som en «bistandsfiasko». Plan stengte kontoret på Sri Lanka i 2019 etter 38 år i landet. Beslutningen ble tatt på bakgrunn av Plan Sri Lanka sin manglende evne til å levere kostnadseffektive prosjekter.

Referanser

Eksterne lenker
 Plan International
 Plan International Norge
 TV-aksjonen NRK 2021; blimed.no

Norske humanitære organisasjoner
Etableringer i 1996
Wisła Kraków

Wisła Kraków er en polsk fotballklubb fra byen Kraków. Klubben er blant de største klubbene i polsk fotball, med 13 polske mesterskap og 4 seiere i polske cupen. Klubben har en bred supporterskare rundt om i Polen og framfor alt i hjembyen Kraków. Klubbens erkerival er det andre Krakówlaget Cracovia Kraków; matchene mellom Cracovia og Wisła brukes å kalles for "den hellige krigen" (pol. "święta wojna"). Wisłas andre store rival er Legia Warszawa.

Meritter 
 Ekstraklasa (Polske mestere): 1927, 1928, 1949, 1950, 1978, 1999, 2001, 2003, 2004, 2005, 2008, 2009, 2011
 Puchar Polski (Cup Vinnere): 1926, 1967, 2002, 2003
 Superpuchar Polski (Polske Supercupen): 2001
 Mistrz Polski Juniorów (Polske juniormestere): 1936, 1937, 1958, 1975, 1976, 1982, 1996, 1997, 2000, 2014

Spillerstall 
Oppdatert 28. april 2022.

Utlånte spillere

Referanser

Eksterne lenker 

 
 Engelske nyheter

Fotballag i Polen
Sport i Kraków‎
Fotballag etablert i 1906
Leave Out All the Rest

Leave Out All the Rest er Linkin Parks femte singel fra albumet Minutes to Midnight.

Sangen starter med en kort innledning på piano fulgt av et vers sunget av Chester Bennington. Sangen handler om en person som har gjort flere uheldige valg, angrer på dette og vil rette på feilene slik at han skal bli husket som en bra person.

Linkin Park-sanger
Sanger fra 2007
En Askepotthistorie

En askepotthistorie (originaltittel: A Cinderella Story) er en amerikansk romantisk komedie med blant andre  Hilary Duff og Chad Michael Murray. Filmen fikk blandet kritikk, men ble likevel en kassasuksess og spilte inn $66 million verden rundt.

Handling 

Filmen er rett og slett en modernisering av Askepott-eventyret, og tar plass i 2004s Los Angeles. Sam Montgomery (Hilary Duff) er en high school-elev som har blitt dårlig behandlet av sin onde stemor (Jennifer Coolidge) og to stesøstre helt siden farens tragiske død mange år før. Hun jobber nærmest som en slave på den lokale kafeen som stemoren overtok da faren døde. Så ser lykken ut til å snu noe da hun møter en gutt hun liker kjempegodt over et chattested på internett. Hun er helt sikker på at dette er drømmegutten. Men gutten viser seg å være Austin Ames (Chad Michael Murray) – skolens mest populære gutt og fotballstjerne, og som dessuten dater skolens mest populære og usympatiske jente. Sam finner ut dette på skoledansen (hvor hun selvfølgelig går som "Askepott") og friker fullstendig ut. Men Austin, som ikke vet hvem hans hemmelige beundrer egentlig er, men er like sikker på at han har funnet drømmejenta som Sam var på at hun hadde funnet drømmegutten, finner mobiltelefonen hennes etter at hun forlater dansen og starter en hasardiøs jakt på "Askepott".

Rolleliste

Referanser

Eksterne lenker 
 
 

Romantiske komedier fra USA
Ungdomsfilmer fra USA
Filmer fra 2004
Engelskspråklige filmer
The Tree of Life Web Project

The Tree of Life Web Project er en samling med informasjon over universets organismer, både de som finnes i dag og de som har eksistert og er utdødd. Målet er å lage en side for hver art, delgruppe og større grupper, med bilder, tekst og annen informasjon. 

Nettstedet er utformet som et stort tre, et livstre. Et evolusjonært stamtre for livet på jorden.  Stamtreet viser slektskapsforholdene mellom alle jordens organismer. Greinene er de ulike gruppene av organismer, disse har mindre greiner som er delgrupper. Ytterst på greinene er hver enkelt art plassert. The Tree of Life Web Project er satt sammen fylogenisk. Og gir dermed et godt bilde av organismenes evolusjon og slektskap.

Materialet er lagt inn i «livstreet» av taksonomiske eksperter på hver sine fagområder.

The Tree of Life Web Project ble på begynt en gang på slutten 1980-tallet. Men det var noe senere da internett fikk sitt gjennombrudd at nettstedet fikk den utforming det har idag.

Kilder 
 The Tree of Life Web Project – About
 The Tree of Life Web Project – History

Eksterne lenker 
 

Botanikk
Nettsteder
Klassifisering
Zagłębie Lubin

Zagłębie Lubin er et polsk fotballag som spiller i Polens høyeste liga. Laget kommer fra den polske byen Lubin i vestre Polen. Laget har vunnet ligaen to ganger, den første gangen var i 1991 og det var direkte etter at laget nettopp hadde avansert fra den andre ligaen. Zaglebie Lubin er det eneste laget i Polen som har lykkes med noe lignende. 
Sesongen 2006/2007 vant laget sitt andre polske mesterskap. Det ble klart på den siste spilledagen av polsk liga ettersom Zagłebie Lubins avstand ned til nummer to, GKS Bełchatów, var to poeng. Hadde laget ikke vunnet den siste kampen mot Legia Warszawa på bortebane hadde GKS vunnet serien. 

Byggingen av en ny arena som laget skal spille på i framtiden begynte i 2007, og når den er ferdig kommer den å holde trestjerners UEFA standard.

Meritter
 Ligamestere: 1991, 2007

Spillerstall 
Oppdatert 28. april 2022.

Utlånte spillere

Referanser

Eksterne lenker
 
 Zaglebie Lubin

Fotballag i Polen
Fotballag etablert i 1945
Notodden Stadion

Notodden Stadion er den tidligere hjemmearenaen til Notodden FK, den var deres hjemmebane fram til Tinfos Arena var ferdig bygd sommeren 2008.

Fotballstadioner i Norge
Idrettsanlegg i Vestfold og Telemark
Sport i Notodden
Byggverk i Notodden
Lubin

Lubin (tysk: Lüben) er en by i det nederschlesiske voivodskap i den sydvestlige delen av Polen. Lubin hadde i 2006 drøyt  innbyggere.

Eksterne lenker 
 
 Lubin

Byer i det nederschlesiske voivodskap
Bosetninger første gang omtalt i 1155
Byer grunnlagt i 1178
Hu&Hei

Hu&Hei er et orienteringsløp som første gang ble arrangert høsten 1960 av Norge Tekniske Høyskoles Idrettslag – NTHI. Løpet ble arrangert som et tilsvar til en del eplekjekke o-løpere som hadde beklaget seg i lang tid over for korte og lette løyper. Løpet arrangeres senhøstes i Bymarka i Trondheim, gjerne med kuldegrader, sludd og snø! Herreløypa er på 30 km, dameløypa på 18 km. Som prolog på lørdag arrangeres et kort oppvarmingsløp – Snuskeløpet før Gampeløpet på søndagen.

Orienteringsløp
Orientering i Norge
NTNUI
Sport i Trondheim
Studentkultur i Trondheim
Sportsarrangementer i Trøndelag
Bymarka
Joseph Spence

Joseph Spence (født 3. august 1910 i Andros, Bahamas, død 18. mars 1984 i Nassau) var en bahamansk gitarist og sanger. Han var en av sin tids viktigste tradisjonsbærere for bahamansk folkemusikk. Sjøl om han levde hele sitt liv på Bahamas og bare i korte perioder var fulltids musiker, regnes han som en gitarist som har utvida instrumentets muligheter.

Spence lærte seg sjøl å spille gitar som niåring. Ved sida av sitt daglige arbeid som fisker opptrådte han overalt på lokale fester og tilstelninger, og var allerede før andre verdenskrig en av øyenes mest populære musikere. I åra 1944 til 1946 tok han seg arbeid i USA, der han ble sterkt inspirert av sørstatenes svarte musikktradisjoner.

Etter krigen opptrådte han ofte på hoteller og sightseeingbåter på Bahamas, og gjennom turistene ble navnet hans etter hvert kjent i videre kretser. På slutten av 50-tallet ble de første opptaka gjort. Utover på 1960-tallet opptrådte han flere ganger i USA. I 1964 ble den første plata utgitt – Happy All the Time. Spence ble en vesentlig inspirasjonskilde for musikere som Ry Cooder og Taj Mahal, som inviterte han tilbake til USA flere ganger på 1970-tallet.

Spillestil og repertoar 
Spence hadde et svært komplisert fingerspill, som resulterer i flere komplementære melodier til erstatning for det konvensjonelle melodi- og basspillet. Det oppstår et mangfold av rytmer og en harmonisk fyldighet som inntil da må sies å ha vært ukjent for gitarister. Viktige stilskapere som Ry Cooder og John Renbourn har vært sterkt påvirka av Spence.

Spence synger ikke i vanlig forstand; stemmen gir bare en rytmisk, brummende antydning av teksten, og fungerer nærmest som et akkompagnement. Tekstene er som oftest religiøse, og framføringene vitner både om en sterkt kristen overbevisning og et smittende humør.

Referanser

Eksterne lenker 
 allmusic.com - Biografi og detaljert diskografi
 Diskografi med coverbilder
 How to play Joseph Spence's guitar style
 A Tribute To Joseph Spence & The Pinder Family 

personer fra distriktet North Andros
Bahamansk kultur
Gitarister
Porsche Panamera

Porsche Panamera er en bilmodell fra den tyske bilprodusenten Porsche. Modellen er en firedørs, fireseters og femseters sedan, med frontmontert motor og bakhjulstrekk og Firehjulstrekk utstyrt med en modifisert utgave av V8-motoren på 4,5 liter som finnes i Porsche Cayenne. Modellen skal også leveres med en 3,6-liters VR6-motor, som er en Volkswagen motor som man finner i Passat samt i en hybridutgave med både bensin- og elektrisk motor.

Bilen skal monteres i Porsches fabrikk i Leipzig, mens motorene bygges i Stuttgart og bilens ferdig lakkerte karosseri kommer fra Volkswagens fabrikk i Hannover.

Panamera anses for å være resultatet av Porsches konseptbil 989 sent på 1980-tallet, som ble stoppet og aldri endte i noen produksjonsmodell. Panamera skal markedsføres som en konkurrent til biler som Mercedes-Benz CLS-Klasse og Maserati Quattroporte, samt et mindre kostbart alternativ til modeller som Bentley Continental GT, Ferrari 612 Scaglietti og Aston Martin Rapide. Panamera er den første sportsbilen med V8-motor fra Porsche siden 1995, da 928 gikk ut av produksjon, og bilen skal produseres på Porsches nye fabrikk i Leipzig sammen med Cayenne.

Panameras navn er, som Porsche Carrera-serien, hentet fra billøpet Carrera Panamericana.

Produksjon 
Porsche produserer  Panamera ved fabrikken i Leipzig. Bygningene ble klare høsten 2007, med planlagt at produksjonstart i 2008.
Produksjonen av Panamera startet i 2009. Det er nå produsert 10.000 biler av modellene Panamera S, Panamera 4S og Panamera turbo.
Panamera S og 4S har en V8 på 4,8 liter og yter 400 hk. Turbo modellen har samme motor med turbo og yter 500 hk.

Eksterne lenker 
 Oversikt over Panamera på Porsches norskspråklige nettsted

Porsche-modeller
Bilmodeller introdusert i 2009
Kenna

Kenna Zemedkun er en etiopiskfødt amerikansk musiker. Han er mest kjent for samarbeidet med Fort Minor. Kenna har lagd to studioalbum.

Diskografi
2003: New Sacred Cow (Flawless Records). Singler: «Hell Bent», «Sunday After You», «Freetime»
2007: Make Sure They See My Face (Interscope Records). Singler: «Out of Control (State of Emotion)», «Say Goodbye To Love»

Eksterne lenker  
 
 
 
 

Etiopiere
Musikere fra USA
Personer fra Cincinnati
Personer fra Virginia Beach
Hakan Şükür

Hakan Şükür (født 1. september 1971 i Adapazarı i Sakarya) er en tyrkisk tidligere fotballspiller. Han er av kosovo-albansk opphav. Han spilte sist for Galatasaray frem til 2008-sesongen, men har også spilt i Italia og Storbritannia.

Han har spilt 109 kamper og skåret 51 mål for , noe som er nasjonal rekord.

I forbindelse med det tyrkiske valget i 2011 ble Şükür valgt som parlamentsmedlem i Istanbul for Rettferdighets- og utviklingspartiet. Han ble senere knyttet til Fethullah Gülen og hans Gülen-bevegelse og trakk seg fra partiet i desember 2013. Han valgte deretter å stå som uavhengig politiker.  Hürriyet Daily News (16. desember 2013): [http:www.hurriyetdailynews.com/hakan-sukur-resigns-from-ruling-akp.aspx?pageID=238&nID=59696&NewsCatID=338 Ex-footballer Hakan Şükür resigns from ruling AKP]  Han er siden 2016 etterlyst i Tyrkia for å ha fornærmet president Recep Tayyip Erdoğan, og har bodd i eksil i California siden.

Referanser

Eksterne lenker 
 

Tyrkiske fotballspillere
Spillere i Fotball-EM 1996
Spillere i Fotball-EM 2000
Spillere i Fotball-VM 2002
Fotballspillere for Sakaryaspor
Fotballspillere for Bursaspor KD
Fotballspillere for Galatasaray SK
Fotballspillere for Torino FC
Fotballspillere for FC Internazionale Milano
Fotballspillere for Parma FC
Fotballspillere for Blackburn Rovers FC
Personer fra Sakarya
Fødsler i 1971

References
Flodbarbe

Flodbarbe eller skjeggkarpe er en fisk i karpefamilien. Den er tilpasset hurtigstrømmende vann og hører hjemme i elvenes midtre løp, som i Mellom-Europa av og til kalles barberegionen. Som mange andre karpefisk har den skjeggtråder (fire), herav navnet barbe. Vanlig størrelse er 30-50 cm, men de blir opptil 120 cm lange og 16 kg tunge. De største eksemplarene er tatt i Dnepr og tilhører underarten B. b. borysthenicus (Borysthenes = Dnepr).

Utbredelse og tilholdssted 
Arten finnes i Mellom-Europa fra Øst-England og Vest-Frankrike og østover til Dnepr. Den mangler i Sør-Europa (hvor den erstattes av nærstående arter) og i Norden. Den hører hjemme i elvenes midtre løp og finnes både ved elvebunnen og i åpent vann.

Levevis 
De lever av krepsdyr, insektlarver og bløtdyr og rogn av andre fisk; de kan også ta småfisk. Også plantekost står på menyen.

Hannen blir kjønnsmoden etter tre til fire år, hunnen etter fem til åtte år. De vandrer oppover i elvene for å gyte og gyter i juni-juli. De slipper 8-12 tusen egg pr. kilo kroppsvekt. Eggene måler ca. 2 mm og er giftige.

Barben og mennesket 
Flodbarben er en populær sportsfisk. Den tas også på not og ruser.

Slekten Barbus 
Flodbarben tilhører en stor slekt. Det er svært omdiskutert hvilke arter som tilhører slekten, og hvorvidt ulike bestander skal regnes som egne arter eller underarter av én art. Etter én inndeling finnes 308 arter.

Referanser

Eksterne lenker 
 
 

Karpefamilien
Europas ferskvannsfisker
Fisker formelt beskrevet i 1758
Warri

Warri er en by i delstaten Delta i Nigeria, og har en befolkning på 507 255. 

Byen ble grunnlagt som provinshovedstad av britene tidlig på 1900-tallet. Byen har vokst kraftig siden 1960-tallet, på grunn av oljevirksomheten i regionen. 

Befolkningen i Warri består av Itsekiri, Urhobo, Ijaw og andre etniske grupper, og er overveiende kristne.

Kjente personer fra Warri 
Emmanuel Olisadebe – fotballspiller

Byer i Nigeria
Huun-Huur-Tu

Huun-Huur-Tu (tuvinsk: Хүн Хүртү Khün Khürtü) er en musikkgruppe fra Tuva, en russisk republikk ved grensen til Mongolia.

Ett av de distinktive elementene i musikken deres er strupesang. De bruker instrumenter som igil, khomus, doshpuluur, sjamantrommer og annet.

Historie
Xöömei-kvartetten Kungurtuk ble dannet i 1992 av Kajgal-ool Khovalyg, brødrene Aleksandr og Sajan Bapa, og Albert Kuvezin. Ikke lenge etterpå forandret gruppen navnet til Huun-Huur-Tu, som betyr solstråler, nærmere bestemt den effekten man kan se ved soloppgang på steppene, hvor høyt gress deler sollyset opp i vannrette stråler som blir klart synlige i morgendisen.

Musikken er fokusert på tradisjonelle tuvinske folkesanger. Det første albumet, 60 Horses In My Herd, ble sluppet i 1993. Det var spilt inn i London og Mill Valley, California. 

Kuvezin forlot gruppen for å danne det mer rock-baserte Yat-Kha før innspillingen av det neste albumet begynte. Kuvezin ble erstattet av Anatolij Kuular, som tidligere hadde arbeidet med Khovalyg og Kongar-ool Ondar i Tuva Ensemble. Den nye besetningen spilte inn The Orphan's Lament i New York og Moskva, og ga det ut i 1994.

I 1995 forlot Aleksandr Bapa, som hadde produsert de to første albumene, bandet. Han ble erstattet av  Aleksej Saryglar, tidligere et medlem av det russiske ensemblet Siberian Souvenir. Et tredje album, If I'd Been Born An Eagle, spilt inn i Nederland, fulgte i 1997. Denne gangen spilte gruppen i tillegg til den tradisjonelle folkemusikken, noen mer kontemporære tuvinske sanger fra den siste halvdelen av det 20. århundre.

Tidlig i 1999 slapp gruppen sitt fjerde album, Where Young Grass Grows. For første gang på et Huun-Huur-Tu-album kunne man høre ikke-tuvinske instrumenter (annet enn gitar), blant annet harpe, tabla, scottish smallpipes og synthesizer. Albumet har også to utdrag av opptak av Kaigal-ool og Anatoli som synger mens de rir på de tuvinske steppene.

I 2001 utga gruppen sitt første konsertalbum.

I 2003 forlot Kuular gruppen og ble erstattet med Andrej Mongusj, en erfaren lærer i xöömei og tuvinske instumenter.

Album 
 60 Horses In My Herd (1993)
 The Orphan's Lament (1994)
 If I'd Been Born An Eagle (1997)
 Where Young Grass Grows (1999)
 Live 1 (2001)
 Live 2 (2001)
 Best * Live (2001)
 More Live (2003)
 Spirits from Tuva (2003)
 Altai Sayan Tandy-Uula (2004)
 Live at Fantasy Studios (2008)
 Ancestors Call (2010)

Med The Bulgarian Voices - Angelite:
 Fly, Fly My Sadness (1996)
 Mountain Tale (1998)

Eksterne lenker 
 Huun-Huur-Tu – offisiell side

Musikkgrupper
Buten

Buten eller butylen er alkener med samme molekylformelen C4H8 (molar masse 56,1 g/mol), som inneholder en dobbeltbindning. Det er fire isomerer av buten. Disse fire hydrokarboner har til felles at de har fire karbonatomer og én dobbeltbinding, men de har ulike strukturformler.  IUPAC og trivialnavn, henholdsvis, samt forskjellige framstillinger av disse kjemisk forbindelser:  

De små blå tallene i strukturbildene ovenfor er nummerering av atomene i hovedkjeden til molekylene. 
Andre organiske forbindelser som har formel C4H8, er syklobutan og metylsyklopropan, men de er ikke alkener. Det finnes også fire-karbon sykliske alkener som syklobuten og metylsyklopropener, men de har ikke formel C4H8 og er heller ikke beskrevet her.  

Disse gassene er fargeløse, svært brennbare og har hver sin typiske lukt. De finnes i liten konsentrasjon i råolje, men kan dannes ved petrokjemiske prosesser som katalytisk cracking av petroleum. Alle fire isomerene av buten er gass ved romtemperatur og trykk,  men ved øket trykk og/eller lav temperatur fortettes gassen til væske. I likhet med LPG, (flytende petroleumsgass, på engelsk liquefied petroleum gas) fraktes disse gassene også med spesialskip.

Disse fire karbon gassene er kjemisk stabile, men vil kunne delta i mange kjemiske reaksjoner. Blant annet kan de delta i polymerisering, der lange kjeder dannes av enklere molekyler. De kan derfor brukes i produksjon av syntetisk gummi.

But-1-en er en lineær eller normal alfa-olefin og isobuten er en forgreinet alfa-olefin. Med en lavere prosentandel er but-1-en brukt som en av tilleggs-monomerene, sammen med andre alfa-olefiner, i produksjon av HDPE og lineær lavtetthets polyetylen. Butylgummi er laget ved kationisk polymerisering av isobutylen med rundt 2 – 7% isopren. Isobutylen er også brukt for  produksjon av metyl tertiær-butyl eter (MTBE) og isooktan, begge forbedrer forbrenningen av bensin.

Eksterne lenker 
 MSDS for isobutene

Monomerer
Alkener
Organisk kjemi
Kjemi
Gasser
Karen Blixen-medaljen

Karen Blixen-medaljen er en medalje som deles ut av Det Danske Akademi til utenlandske forfattere. Medaljen er den høyeste anerkjennelse som gis til utenlandske forfattere i Danmark og ble innstiftet i 1984, på 100-årsdagen for Karen Blixens fødsel. Den er bare blitt delt ut seks ganger.

Prismottagere
Astrid Lindgren 1985
William Heinesen 1985
Václav Havel 1997
Einar Már Guðmundsson og Thór Vilhjálmsson 1999
Lars Roar Langslet 2006
 Vigdís Finnbogadóttir 2012

Eksterne lenker
 Blixen-medaljen hos Det Danske Akademi

Danske litteraturpriser
Det Danske Akademi
Karen Blixen
Utmerkelser etablert i 1984
1984 i Danmark
Vapor Vell

Vapor Vell var den første store fabrikken som bygd i bydelen Sants i distriktet Sants-Montjuïc i Barcelona. Bygginga starta i 1844. Den industrielle revolusjon samt det at det ikke kunne bygges i sentrum av Barcelona på grunn av byens forsvarsstrategi, gjorde at mange fabrikker etter hvert ble bygd i områder som Sants, hvor det var stor plass til videre utbygging av industri og boliger. Mannen som eide Vapor Vell, var den kjente industrigiganten Joan Güell, og produksjonen starta i 1846.

Den slutta å bli brukt som fabrikk i 1890, og ble siden brukt til flere forskjellige formål. 

16. juli 1986 erklærte Barcelonas bystyre deler av fabrikken for verneverdige. 28. februar 1998 starta bygginga av et distriktsbibliotek på andre deler av tomta til Vapor Vell.

Byggverk i Barcelona
Verdens Barn

Verdens Barn er en norsk organisasjon for utenlandsadopsjon. Foreningen ble stiftet i 1953 som Norsk Koreaforening, og er i dag en humanitær, livssynsnøytral og politisk uavhengig organisasjon basert på medlemskap. Organisasjonen er den eldste av de tre norske adopsjonsforeningene. De andre er Adopsjonsforum og InorAdopt.

Historie 
Det var personer ved det norske feltsykehuset som var stasjonert i Korea under Koreakrigen som stiftet foreningen for å hjelpe foreldreløse koreanske barn. De formidlet kontakt mellom nordmenn som ønsket barn og de ulike koreanske institusjoner som formidlet adopsjon til utlandet på 1950- og 1960-tallet. Norsk Koreaforening arbeidet også for bekjempelsen av tuberkulose i Korea. Foreningens engasjement og førte til at de i 1969 ble den første forening i Norge som fikk statlig bevilling for adopsjonsformidling fra Korea til Norge.
 
I 1978 ønsket foreningen å utvide adopsjonsvirksomheten til å omfatte flere land, og adopsjon og hjelpearbeid ble skilt ut i en egen avdeling i Koreaforeningen under navnet Verdens Barn. I 1989 ble avdelingen Verdens Barn hovedforeningen Norsk Koreaforening under navnet Verdens Barn.

Adopsjonsland 
Verdens Barn formidler adopsjon fra landene India, Kina, Sør-Korea, Thailand og Sør-Afrika. Kina er den største formidler av adopsjonsbarn. Hvert av landene har litt ulike kriterier for tildeling.

Eksterne lenker 
 Verdens Barns nettsider

Adopsjon
Norske humanitære organisasjoner
Etableringer i 1953